
ประกาศองค์การบริหารส่วนตำบลหนองบ่อ
เรื่อง   การรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น
ประจำปีงบประมาณ   พ.ศ.   ๒๕60
.......................................................................................................
	ตามความนัยข้อ  ๗  แห่งระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น  พ.ศ.  ๒๕๕๒   ภายในเดือนพฤศจิกายนของทุกปีให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไป  และมีคุณสมบัติครบถ้วนตามข้อ  ๖  มาลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานองค์กรปกครองส่วนท้องถิ่น  หรือสถานที่ที่องค์กรปกครองส่วนท้องถิ่นกำหนด
	ดังนั้น   เพื่อให้การดำเนินงานรับลงทะเบียนผู้มีสิทธิรับเบี้ยยังชีพของผู้สูงอายุ    ประจำปีงบประมาณ  พ.ศ.   ๒๕60   เป็นไปด้วยความเรียบร้อยในแนวทางเดียวกัน   และเพื่อเป็นการเตรียมความพร้อมด้านข้อมูลในการเสนอขอรับงบประมาณเบี้ยยังชีพผู้สูงอายุ   ประจำปีงบประมาณ  พ.ศ.  ๒๕60   ทางองค์การบริหารส่วนตำบลหนองบ่อจึงได้กำหนดการรับลงทะเบียนผู้มีสิทธิรับเงินเบี้ยยังชีพผู้สูงอายุ   เพื่อรับเงินเบี้ยยังชีพผู้สูงอายุในเขตองค์การบริหารส่วนตำบลหนองบ่อ   ระหว่างวันที่  ๑  -  ๓๐  พฤศจิกายน  พ.ศ.   ๒๕๕8    ณ   สำนักงานองค์การบริหารส่วนตำบลหนองบ่อ    โดยมีคุณสมบัติ  ดังนี้
	คุณสมบัติของผู้สูงอายุ เป็นผู้สูงอายุรายใหม่ที่ยังไม่เคยลงทะเบียนมาก่อน   รวมทั้งผู้สูงอายุที่ย้ายภูมิลำเนาเข้ามาอยู่ในพื้นที่องค์การบริหารส่วนตำบลหนองบ่อ  ก่อนหรือภายในเดือนพฤศจิกายน  2558 รายละเอียดดังนี้
1. มีสัญชาติไทย
2. มีอายุครบหกสิบปีบริบูรณ์ขึ้นไปในปีงบประมาณ พ.ศ. 2560 (สำหรับในกรณีที่ในทะเบียนราษฎรไม่ปรากฏวันที่  เดือนเกิด  ให้ถือว่าบุคคลนั้นเกิดในวันที่  ๑  มกราคมของปีนั้น)
3. มีภูมิลำเนาอยู่ในเขตองค์การบริหารส่วนตำบลหนองบ่อตามทะเบียนบ้าน
4. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่น  ได้แก่  ผู้รับเงินบำนาญ  เบี้ยหวัด  บำนาญพิเศษ  หรือเงินอื่นใด  ในลักษณะเดียวกัน  ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น   ผู้ได้รับเงินเดือน  ค่าตอบแทน  รายได้ประจำ  หรือผลประโยชน์ตอบแทนอื่นที่รัฐหรือองค์กรปกครองส่วนท้องถิ่นได้จัดให้เป็นประจำยกเว้นผู้พิการและผู้ป่วยเอดส์



-๒-

เอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุประกอบด้วย
1. สำเนาบัตรประจำตัวประชาชน
2. สำเนาทะเบียนบ้าน
3. สำเนาสมุดบัญชีเงินธนาคารเพื่อการเกษตรและสหกรณ์การเกษตร (ธ.ก.ส.)           สาขาย่านตาขาว         สำหรับกรณีที่ผู้ขอรับเงินเบี้ยยังชีพผู้สูงอายุผ่านธนาคาร
กรณีที่มีความจำเป็นผู้สูงอายุรายใดไม่สามารถมายื่นคำขอลงทะเบียนขอรับเงินเบี้ยยังชีพด้วยตนเองได้   ก็ให้ทำหนังสือมอบอำนาจโดยให้ผู้รับมอบอำนาจทำการแทน  พร้อมแนบเอกสารดังนี้
1. สำเนาบัตรประจำตัวประชาชนของผู้รับมอบอำนาจ
2. สำเนาทะเบียนบ้านของผู้รับมอบอำนาจ
3. หนังสือมอบอำนาจ
จึงประกาศมาเพื่อทราบโดยทั่วกัน

			ประกาศ  ณ   วันที่   ๒6   ตุลาคม   พ.ศ.   ๒๕๕8


				               (นายไพฑูรย์   อัตบุตร)
			              นายกองค์การบริหารส่วนตำบลหนองบ่อ

ประกาศองค์การบริหารส่วนตำบลหนองบ่อ
เรื่อง   การรับลงทะเบียนผู้มีสิทธิรับเงินสวัสดิการเบี้ยความพิการขององค์กรปกครองส่วนท้องถิ่น
ประจำปีงบประมาณ   พ.ศ.   ๒๕60
.......................................................................................................
	ตามความนัยข้อ  ๗  แห่งระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น  พ.ศ.  ๒๕๕๓  กำหนดให้ภายในเดือนพฤศจิกายนของทุกปีให้คนพิการ ลงทะเบียนและยื่นคำขอรับเงินเบี้ยความพิการในปีงบประมาณถัดไป ด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานองค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด
	ดังนั้น   เพื่อให้การดำเนินงานรับลงทะเบียนผู้มีสิทธิรับเงินเบี้ยความพิการ    ประจำปีงบประมาณ  พ.ศ.   ๒๕60   เป็นไปด้วยความเรียบร้อยในแนวทางเดียวกัน   และเพื่อเป็นการเตรียมความพร้อมด้านข้อมูลในการเสนอขอรับงบประมาณเบี้ยความพิการ   ประจำปีงบประมาณ  พ.ศ.  ๒๕60   ทางองค์การบริหารส่วนตำบลหนองบ่อจึงได้กำหนดการรับลงทะเบียนผู้มีสิทธิรับเงินเบี้ยความพิการ   เพื่อรับเงินเบี้ยความพิการในเขตองค์การบริหารส่วนตำบลหนองบ่อ   ระหว่างวันที่  ๑  -  ๓๐  พฤศจิกายน  พ.ศ.   ๒๕๕๗     ณ   สำนักงานองค์การบริหารส่วนตำบลหนองบ่อ    โดยมีคุณสมบัติ  ดังนี้
	คุณสมบัติของคนพิการ ต้องเป็นคนพิการรายใหม่ที่ยังไม่เคยลงทะเบียนมาก่อน หรือคนพิการที่ย้ายภูมิลำเนาเข้ามาใหม่ในเขตพื้นที่องค์การบริหารส่วนตำบลหนองบ่อ ก่อนหรือภายในเดือนพฤศจิกายน 2558   รายละเอียดดังนี้
1. มีสัญชาติไทย
2. มีภูมิลำเนาอยู่ในเขตองค์การบริหารส่วนตำบลหนองบ่อตามทะเบียนบ้าน
3. มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
4. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
เอกสารหลักฐานประกอบแบบคำขอลงทะเบียนขอรับเงินเบี้ยความพิการประกอบด้วย
1. สำเนาบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
2. สำเนาทะเบียนบ้าน
3. สำเนาสมุดบัญชีเงินธนาคารเพื่อการเกษตรและสหกรณ์การเกษตร (ธ.ก.ส.)          สาขาย่านตาขาว   สำหรับกรณีที่ผู้ขอรับเงินเบี้ยความพิการผ่านธนาคาร



-๒-

กรณีที่คนพิการเป็นผู้เยาว์ซึ่งมีผู้แทนโดยชอบธรรม คนเสมือนไร้ความสามารถ หรือคนไร้ ความสามารถ  ให้ผู้แทนโดยชอบธรรม  ผู้พิทักษ์  หรือผู้อนุบาล  แล้วแต่กรณี  ยื่นคำขอแทนได้โดยแสดงหลักฐานการเป็นผู้แทนดังกล่าว  พร้อมแนบเอกสาร  ดังนี้
1. สำเนาบัตรประจำตัวประชาชนของผู้รับมอบอำนาจ
2. สำเนาทะเบียนบ้านของผู้รับมอบอำนาจ
3. หนังสือมอบอำนาจ
ทั้งนี้สำหรับคนพิการกรณีอื่น  ซึ่งไม่อาจยื่นคำขอได้ด้วยตนเองให้ผู้ดูแลคนพิการยื่นคำขอแทนโดยให้ผู้ที่เชื่อถือได้รับรองสถานะของคนพิการ   แต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย
จึงประกาศมาเพื่อทราบโดยทั่วกัน

			ประกาศ  ณ   วันที่   ๒6   ตุลาคม   พ.ศ.   ๒๕๕8


				                (นายไพฑูรย์   อัตบุตร)
                                               นายกองค์การบริหารส่วนตำบลหนองบ่อ

